el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el el el el el az en es en en el en el el el el el el el el el el el el el en el en el en el en el en el fr el en el en el en el en el en el en el en el en el en el el el el el en el el el el el en el en
Αν και χρειάστηκε να δώσουν δύο αγώνες σε λίγες ώρες, οι Μέλιος Ευσταθίου και Λευτέρης Νέος κατέκτησαν το χρυσό μετάλλιο στο διπλό ανδρών, επικρατώντας στον τελικό των Μονεγάσκων Ντιπ και Οζιέρ με 2-1 σετ (5-7, 6-2, 10-5). Παρά το ότι το πρώτο σετ έκλεισε με μπρέικ από τους αντιπάλους, στη συνέχεια οι 18χρονοι αθλητές μας συγκεντρώθηκαν και κατάφεραν να πάρουν προβάδισμα στο δεύτερο σετ με 4-0 και να το κλείσουν με 6-2.
«Είχα ένα πολύ δύσκολο παιχνίδι στην πρεμιέρα μου στο μονό, το οποίο έχασα. Παρά την ήττα, είπα δεν πειράζει και να βάλω τα δυνατά μου στο διπλό με τον Λευτέρη κι ευτυχώς καταφέραμε να κατακτήσουμε το χρυσό μετάλλιο», μας είπε ο Μέλιος Ευσταθίου, τον οποίο ρωτήσαμε αν σκέφτεται να ακολουθήσει επαγγελματικό δρόμο στο διπλό με τον Λευτέρη Νέο: «Είναι κάτι που δεν σκεφτήκαμε. Έχουμε πολύ καλή επικοινωνία και σύνδεση στο γήπεδο, παίζουμε από μικροί μαζί και μάλλον είναι καλή ιδέα. Ίσως να το σκεφτούμε, αφού κάνουμε πολύ καλές εμφανίσεις και νίκες τον τελευταίο καιρό». Σημειώνουμε ότι ο Ευσταθίου έχασε για δύο θέσεις τη συμμετοχή στο Ρολάν Γκαρός τζούνιορ, όμως, είναι σίγουρα στο κυρίως ταμπλό στο Γουίμπλεντον και θα ξεκινήσει προετοιμασία γι’ αυτό.
Ο Λευτέρης Νέος υποχρεώθηκε να παίξει και τρίτο παιχνίδι την ίδια ημέρα και μάλιστα με μόλις 10 λεπτά ξεκούραση από το δεύτερο. Και όπως ήταν λογικό, κάτω από τον καυτό ήλιο των περίπου 35 βαθμών κελσίου, σε υψόμετρο 700 μέτρων, ήταν λογικό να μείνει από δυνάμεις. Στον τελικό του μικτού διπλού, με παρτενέρ τη Ραλούκα Σέρμπαν, έχασαν με 2-0 σετ (6-3, 6-4) από το δίδυμο του Λουξεμβούργου Μολινάρο / Ναστάζι και αρκέστηκαν στο αργυρό μετάλλιο.
«Γενικά είμαι πάρα πολύ ικανοποιημένος από την εμφάνισή μου εδώ στο Σαν Μαρίνο. Στο μονό έφτασα στα ημιτελικά και έχασα από τον Νο1 του ταμπλό, που είναι πολύ πιο έμπειρος από μένα, στις λεπτομέρειες. Στο διπλό ανδρών, παρέα με τον Μέλιο με τον οποίο παίζουμε χρόνια, πεισμώσαμε, καταθέσαμε ψυχή και καταφέραμε να κατακτήσουμε το χρυσό με δύο νίκες σε λίγη ώρα. Δυστυχώς, στο μικτό με τη Ραλούκα με νίκησε η κούραση, δεν άντεξα, και λυπάμαι γιατί είμαστε καλύτεροι από τους αντιπάλους μας», ήταν τα λόγια του Λευτέρη Νέου, ο οποίος θα φύγει από το Σαν Μαρίνο με όλες τις αποχρώσεις μεταλλίων.
Τρία αργυρά μετάλλια κατέκτησε η Κύπρος στην ορεινή ποδηλασία, με τους Λουξεμβούργιους να κερδίζουν τα 2 χρυσά. Στη δύσκολη, αλλά καταπράσινη, διαδρομή στα βουνά του Σαν Μαρίνο, η Άντρη Χριστοφόρου τερμάτισε πίσω από τη Λουξεμβούργια Φαμπίνε Σιάους, παρά το ότι κατέγραψε τον ταχύτερο γύρο (17:06.914). Η νικήτρια τερμάτισε σε 53:15.349 και η Χριστοφόρου σε 55:03.995. Κάτι παρόμοιο συνέβη και με τον Ανδρέα Μιλτιάδη, ο οποίος τερμάτισε δεύτερος πίσω από τον Λουξεμβούργιο από τη… Δανία Σόρεν Νίσεν, αλλά κατέγραψε τον ταχύτερο γύρο (13:37.874). Ο Μιλτιάδης ολοκλήρωσε τη διαδρομή σε 1 ώρα, 13:25.895 και ο νικητής σε 1ώρα12:18.881. Αντίθετα, οι υπόλοιποι αθλητές μας έμεινα πίσω από τους πρωτοπόρους. Ο Αλέξανδρος Ματσάγκος τερμάτισε στη 10η θέση (1ώρα19:35.193), Κωνσταντίνος Θυμίδης 15ος (1ώρα23:49.841) και ο Πέτρος Προκοπίδης 19ος (1ώρα28:11.378). Η Κύπρος κατέκτησε το αργυρό μετάλλιο και στο ομαδικό, πίσω από το Σαν Μαρίνο και μπροστά από την Ισλανδία.
Δεν χρειάστηκε να καταβάλει ιδιαίτερες δυνάμεις η εθνική μας ομάδα γυναικών στην πετοσφαίριση, για να κάμψει την αντίσταση της Μάλτας με 3-0 σετ. Από την αρχή του αγώνα η ομάδα μας έδειξε την ανωτερότητά της και πλέον συγκεντρώνεται για τον σημαντικό αγώνα με το Σαν Μαρίνο το Σάββατο, εκεί όπου ίσως δύο σετ να είναι αρκετά για την κατάληψη της πρωτιάς. Στο μεταξύ, σε ό,τι αφορά το μπιτς βόλεϊ, για χθες ήταν προγραμματισμένος ο αγώνας για την 5η και 6η θέση στους άνδρες μεταξύ της Κύπρου και του Σαν Μαρίνο, όμως, ο τραυματισμός του Κωνσταντίνου Ευσταθίου στο γόνατο, έδωσε τη νίκη χωρίς αγώνα στους διοργανωτές.
ΤΑ ΣΕΤ: 25-7, 25-19, 25-19.
ΚΥΠΡΟΣ (ΠΑΤΣΙΑΣ): Χατζηχριστοδούλου, Μανίταρου, Χουντίμα, Ιωάννου, Χαραλάμπους, Χατζηκωνσταντά, Ιορδάνου, Ι. Λεωνίδου, Ζακχαίου, Ζεμπίλα. Λίμπερο: Δαυίδ, Εβ. Λεωνίδου.